Esport per commemorar el 8 de Març a Carcaixent
28 de febrer de 2022

Carcaixent

Seminari defensa personal

El club de defensa personal Wing chu de Carcaixent en col·laboració amb l’Ajuntament de Carcaixent impartirà un seminari de defensa personal destinat a dones. Es realitzaran sessions d’una hora d’iniciació a diferents tècniques d’arts marcials destinades a millorar aspectes de defensa personal.

La participació es totalment gratuïta les classes es realitzaran a la sala coberta del poliesportiu municipal el dimecres 2 de març en horari de 10 a 12h.

La inscripció la podeu fer de les següents formes: telefònicament de dilluns a divendres en horari de 12 a 14h al Departament d’Esports 962457651 o la mateixa setmana de l’activitat acudint a la instal·lació en horari de l’activitat. Per a més informació podeu contactar amb el Departament d’esports en horari de 12 a 14h 962457651.

Marxa de la Dona

El pròxim dissabte 5 de març a partir de les 12h des del final del passeig amb intersecció amb el carrer Jaume I, tindrà lloc la marxa de la Dona a Carcaixent. Esta activitat totalment gratuïta està oberta a qualsevol persona que vullga participar tant dones com homes, gent més menuda o gran.

L’objectiu es visibilitzar la figura de la dona a més de fomentar mitjançant la pràctica esportiva activitats inclusives per a tots els gèneres. La marxa es de tipus no competitiva i tindrà una distància de 2’2 km per un circuit urbà amb eixida i aplegada al fina del Passeig amb la intersecció del Carrer Jaume I. Recorrerà part del centre urbà (Jaume I, Echegaray, Sant Francesc, Julià Ribera, Pare Marchena, Mestre Giner, Miguel Paredes, Ramón y Cajal, la Vall, Bonaire, Murillo, Sant Antoni, Francesc d’Assis i Passeig) i passarà per llocs tan importants com el Mercat Municipal o el propi passeig. L’horari de l’activitat serà el següent:

A partir de les 11h, inscripcions per aquelles persones que no ho hagen fet per l’aplicació de l’ajuntament entrant en «cita prèvia».

A partir de les 11:30h, animació esportiva prèvia a donar inici a la marxa, amb activitats esportives de fitness amenitzades amb música.

A les 12h, eixida de la marxa.

Les inscripcions a esta activitat podreu fer-les de la següent forma:

Prèvia al dia de la marxa, de les següents formes:

Entrant en l’aplicació de l’ajuntament i punxant en «Marxa de la Dona 2022».

Entrant en la pàgina de l’ajuntament i punxant en cita prèvia i en «Marxa de la Dona 2022».

El mateix dia de la marxa en l’eixida de marxa, des de les 11h i fins les 11:30h fins completar places.